31999D0132
L 044/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 21 декември 1998 година
за сключване на Споразумение между Европейската общност и Съвета на Европа с цел установяване, в съответствие с член 7, параграф 3 от Регламент (ЕО) № 1035/97 на Съвета от 2 юни 1997 г. за създаване на Европейски център за мониторинг на расизма и ксенофобията, на тясно сътрудничество между Центъра и Съвета на Европа
(1999/132/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕО) № 1035/97 на Съвета (1), и по-специално член 7, параграф 3 от него, във връзка с член 228, параграф 2, второ изречение, и параграф 3, първа алинея от Договора за ЕО,
като взе предвид препоръката на Комисията (2),
като взе предвид становището на Европейския парламент (3),
като има предвид, че Споразумението между Европейската общност и Съвета на Европа, с цел установяване на тясно сътрудничество между Центъра и Съвета на Европа в съответствие с член 7, параграф 3 от Регламент (ЕО) № 1035/97 на Съвета от 2 юни 1997 г. относно създаване на Европейски център за мониторинг на расизма и ксенофобията, следва да бъде одобрено,
ПРИЕ НАСТОЯЩОТО РЕШЕНИЕ:
Член 1
Споразумението между Европейската общност и Съвета на Европа, предвидено в член 7, параграф 3 от Регламент (ЕО) № 1035/97 на Съвета от 12 юни 1997 г., се одобрява от страна на Европейската общност.
Текстът на споразумението е приложен към настоящото решение.
Член 2
Председателят на Съвета се упълномощава да определи лицето, което е оправомощено да подпише споразумението за обвързване на Общността (4).
Член 3
Настоящото решение се публикува в Официален вестник на Европейските общности.
Съставено в Брюксел на 21 декември 1998 година.